smcproject/ml-wiki-sentences huggingface dataset:
ജഫേർസന്റെ കാലശേഷം  അദ്ദേഹത്തിന്റെ പുത്രി മാർത്ത ജഫേർസൻ റാൻഡോൾഫ് ഈ വസ്തുവകകൾ എല്ലാം വിൽക്കുകയുണ്ടായി.
പിന്നീടത്  യു.എസ് നാവികസേനയിൽ കമാൻഡറായിരുന്ന ഉറിയാ പി. ലെവിയുടെ( Uriah P. Levy) വിലയ്ക്ക് വാങ്ങി.
അദ്ദേഹം ജഫേർസണിന്റെ ഒരു ആരാധകനായിരുന്നു.
തൻറെ സമ്പാദ്യത്തിൽനിന്നുള്ള പണം മോണ്ടിസെല്ലോയുടെ സംരക്ഷണത്തിനും പരിപാലനത്തിനുമായി അദ്ദേഹം നീക്കിവെച്ചിരുന്നു.
പിന്നീടത് 1879-ൽ, അദ്ദേഹത്തിന്റെ സഹോദരീപുത്രനായിരുന്ന ജഫേർസൺ മോൺരെ ലെവിയുടെ കൈകളിലെത്തി.
അദ്ദേഹവും പുനഃരുദ്ധാരണ- സംരക്ഷണ പ്രവർത്തനങ്ങൾക്കായി പണം മാറ്റിവെച്ചിരുന്നു.
1923-ൽ വസ്തു തോമസ് ജെഫേഴ്സൺ ഫൗണ്ടേഷന് വിറ്റു.
തോമസ് ജെഫേഴ്സൺ ഫൗണ്ടേഷന്റ്റെ കീഴിൽ ഒരു മ്യൂസിയവും വിവിദ്യാഭ്യാസ സ്ഥാപനവും പ്രവർത്തനമാരംഭിച്ചു.
മോണ്ടിസെല്ലൊ ഇന്ന് ഒരു യു.എസ് ചരിത്ര സ്മാരകമാണ് .
1987-ൽ ജഫേർസണിന്റെ സൃഷ്ടികളായ മൊണ്ടിസെല്ലൊയും സമീപത്തുള്ള വിർജീനിയ സർവ്വകലാശാലയും കൂടെ ചേർത്ത് ലോകപൈതൃക പട്ടികയിൽ ഉൾപ്പെടുത്തി.
വിശാല ദൃശ്യങ്ങൾ മോണ്ടിസെല്ലൊയുടെ പടിഞ്ഞാറ് ഭാഗം പച്ചക്കറി തോട്ടം - 180ഡിഗ്രീസ് അവലംബം
ലണ്ടൻ പാലം ഇംഗ്ലീഷ് വിലാസം https://ml.wikipedia.org/wiki/London_bridge
51°30′29″N 0°05′16″W ﻿ / ﻿ 51.50806°N 0.08778°W ﻿ / 51.50806; -0.08778
തേംസ് നദിക്ക് കുറുകേ സൗത്താർക്ക് പ്രവിശ്യയും സിറ്റി ഓഫ് ലണ്ടൻ പ്രവിശ്യയും തമ്മിൽ ബന്ധിപ്പിക്കുന്ന പാലമാണ് ലണ്ടൻ പാലം .
ഈ രണ്ട് സ്ഥലങ്ങൾ തമ്മിൽ ബന്ധിപ്പിക്കുന്ന എല്ലാ പാലങ്ങൾക്കും ലണ്ടൻ പാലം എന്ന് നാമകരണം ചെയ്തിട്ടുണ്ടെങ്കിലും, ഇപ്പോൾ നിലവിലുള്ള ഗതാഗതയോഗ്യമായ ഒരേയൊരു ലണ്ടൻ പാലം 1974 നിർമ്മിച്ചതാണ്.
600 കൊല്ലം പഴക്കമുള്ള കല്ലുകൊണ്ട് നിർമ്മിച്ച 19 നൂറ്റാണ്ടിലെ പാലത്തിനു പകരമായാണ് ഇപ്പോഴുള്ള ലണ്ടൻ പാലം നിലകൊള്ളുന്നത്.
സ്റ്റീലും കോൺക്രീറ്റും കൊണ്ടാണ് ഇപ്പോഴത്തെ ലണ്ടൻ പാലം പണികഴിപ്പിച്ചിട്ടുള്ളത്.
ലണ്ടൻ പൂളിന്റെ പടിഞ്ഞാറേ അറ്റത്താണ് ലണ്ടൻ പാലം നിലകൊള്ളുന്നത്.
1979-ൽ പുട്നി പാലം പണികഴിപ്പിക്കുന്നതിനു മുൻപേ കിങ്സ്റ്റൺ-അപ്പോൺ-തേംസിനു ശേഷമുള്ള ഒരേയൊരു റോഡ് പാലം ലണ്ടൻ ബ്രിഡ്ജായിരുന്നു.
"ലണ്ടൻ ബ്രിഡ്ജ് നിലം പൊത്തുന്നു ( ലണ്ടൻ ബ്രിഡ്ജ് ഈസ് ഫാളിങ് ഡൗൺ ) എന്ന നഴ്സറി ഗാനം വളരെ പ്രസിദ്ധിയർജ്ജിച്ചതാണ്.
ഇന്നത്തെ ലണ്ടൻ പാലം ബ്രിഡ്ജ്  ഹൗസ് എസ്റ്റേറ്റിന്റെ മേൽനോട്ടത്തിലാണ്.
ഇത് ലണ്ടൻ കോർപ്പറേഷന്റെ കീഴിലുള്ള സംഘടനയാണ്.
പാലത്തിനു മീതെയുള്ള എ-3 റോഡ് ഗ്രേറ്റർ ലണ്ടൻ അഥോറിറ്റിയുടെ കീഴിലാണ്.
ആധുനിക ലണ്ടൻ പാലം രൂപകല്പന ചെയ്തത് ലോർഡ് ഹോൾഫോർഡ് എന്ന വാസ്തുശില്പിയും,  മോട്ട്, ഹേ, ആന്റർസൺ എന്നീ എഞ്ചിനിയർമാരുമാണ്.
1967 മുതൽ 1972 വരെ ജോൺ മൗലെം ആന്റ് കോ എന്ന കോണ്ട്രാക്ടർമാരാണ് നിർമ്മാണത്തിനു മേൽനോട്ടം വഹിച്ചത്.
17  മാർച്ച് 1973-നാണ് പാലം എലിസബത്ത് രാജ്ഞി പൊതുജനത്തിനായി തുറന്നു കൊടുത്തത്.
പാലത്തിന്റെ നിർമ്മാണത്തിനു ചെലവായത്  4 മില്ല്യൻ പൗണ്ടാണ്.
1984-ൽ ബ്രിട്ടീഷ് പോർക്കപ്പലായ എച്ച്.എം.എസ് ജുപ്പിറ്റർ ലണ്ടൻ പാലത്തിലിടിച്ചു.
ഇതെത്തുടർന്ന് പാലത്തിനു ക്ഷതം സംഭവിച്ചു.
2004 മുതൽ ലണ്ടൻ പാലം ചുവന്ന വൈദ്യുത ദീപങ്ങൾ കൊണ്ട് അലങ്കരിച്ചു വരുന്നു.
2009-ൽ പഴയ ലണ്ടൻ പാലത്തിന്റെ 800-മത് വാർഷികത്തിന് ലോർഡ് മേയറും പരിവാരങ്ങളും ഒരു കൂട്ടം ചെമ്മരിയാടുകളെ പാലത്തിലൂടെ മേയ്ക്കുകയുണ്ടായി.
ലണ്ടൻ സ്റ്റോൺ ഇംഗ്ലീഷ് വിലാസം https://ml.wikipedia.org/wiki/London_Stone London Stone on temporary display at the Museum of London London Stone in its 2018 casing
ലണ്ടനിലെ 111 കന്നോൻ സ്ട്രീറ്റിലെ പരമ്പരാഗതമായ ഒരു അതിർത്തിക്കല്ല്‌ ആണ് ലണ്ടൻ സ്റ്റോൺ.
തെരുവിലെ തെക്കുവശത്ത് നൂറ്റാണ്ടുകളായി നിലനിന്നിരുന്ന ഒരു വലിയ വസ്തുവിന്റെ ശേഷിപ്പായ 53 × 43 × 30 സെന്റീമീറ്റർ (21 × 17 × 12) അളവുകളുോടുകൂടിയ ഒരു ഊലൈറ്റ്ചുണ്ണാമ്പുകല്ലാണ് ഇത് .
111 കരോൺ സ്ട്രീറ്റ് കെട്ടിടത്തിന്റെ പുനർനിർമ്മാണത്തിൽ ഉപയോഗിച്ചിരുന്ന ഈ കല്ല് നിലവിൽ ലണ്ടണിലെ മ്യൂസിയത്തിൽ സൂക്ഷിച്ചിരിക്കുകയാണ്.
1100-ൽ ആദ്യമായി "ലണ്ടൻ സ്റ്റോൺ" എന്ന പേരിൽ രേഖപ്പെടുത്തിയിരുന്ന ഈ കല്ലിന്റെ തീയതിയും അതിന്റെ യഥാർത്ഥ ലക്ഷ്യവും അജ്ഞാതമാണ്.
ഉത്ഭവിച്ചത് റോമിലാകാനാണ്  സാധ്യതയെങ്കിലും കുറഞ്ഞത് പതിനാറാം നൂറ്റാണ്ടുമുതൽതന്നെ അതിനെക്കുറിച്ച് താൽപര്യവും ഊഹാപോഹങ്ങളും നടന്നിട്ടുണ്ട്.
മുൻപുതന്നെ ഇതിനൊരു ബഹുമാനമുണ്ടായിരിക്കാമെന്നോ അല്ലെങ്കിൽ ഏതെങ്കിലും മറഞ്ഞ രഹസ്യമായ പ്രാധാന്യം ഉണ്ടെന്നോ ആധുനിക വാദം ഉന്നയിച്ചിട്ടുണ്ട്.
എന്നിരുന്നാലും, ഈ പ്രസ്താവനകൾ പൂർണമായും അടിസ്ഥാനരഹിതമാണ്.
ഇതും കാണുക For London Stone at Staines, and other Thames riverside boundary markers, see London Stone (riparian) .
For the "Brutus Stone" in Totnes, Devon, see Totnes .
കുറിപ്പുകൾ അവലംബം {{ cite journal }} : Invalid | ref=harv ( help ) {{ cite journal }} : Invalid | ref=harv ( help ) ബാഹ്യ ലിങ്കുകൾ Article on London Stone linked to a reproduction of the "Woodcut" map of London , c.1562.
BBC report on plans to move London Stone in 2006.
51°31′03.74″N 0°05′48.51″W ﻿ / ﻿ 51.5177056°N 0.0968083°W ﻿ / 51.5177056; -0.0968083
ലണ്ടൻ സ്കൂൾ ഓഫ് മെഡിസിൻ ഫോർ വിമൻ ഇംഗ്ലീഷ് വിലാസം https://ml.wikipedia.org/wiki/London_School_of_Medicine_for_Women
ലണ്ടൻ സ്കൂൾ ഓഫ് മെഡിസിൻ ഫോർ വിമൻ (LSMW) 1874-ൽ സ്ഥാപിതമായ, ബ്രിട്ടനിലെ സ്ത്രീകൾക്ക് ഡോക്ടർമാരായി പരിശീലനം നൽക്കുന്ന ആദ്യത്തെ മെഡിക്കൽ വിദ്യാലയമാണ്.
ലണ്ടൻ സ്‌കൂൾ ഓഫ് മെഡിസിൻ ഫോർ വിമൻ എന്ന സ്ഥാപനത്തെ പിന്തുണയ്ക്കുകയും സഹായിക്കുകയും ചെയ്യുന്ന സമിതിയിലെ രക്ഷാധികാരികളും വൈസ് പ്രസിഡന്റുമാരും അംഗങ്ങളും വിദ്യാസമ്പന്നരായ വനിതകൾക്ക് മിഡ്‌വൈഫറിയും മറ്റ് വൈദ്യശാസ്ത്ര ശാഖകളും പഠിക്കാനും പരിശീലിക്കാനും ആവശ്യമായ സൗകര്യങ്ങൾ നൽകണമെന്ന് നിർദ്ദേശിക്കുന്നു.
മിഡ്‌വൈഫറി മേഖലകളിലും അതുപോലെതന്നെ സ്ത്രീകൾക്കും കുട്ടികൾക്കുമുള്ള മറ്റ് ചികിത്സാ മേഖലകളിലും  ഭാവി തൊഴിൽ അവസരങ്ങളെ പ്രോത്സാഹിപ്പിക്കുന്നതിനും അവർ നിർദ്ദേശം നൽകുന്നു.
ചരിത്രം ലണ്ടൻ സ്കൂൾ ഓഫ് മെഡിസിൻ ഫോർ വുമൺ, ഹണ്ടർ സ്ട്രീറ്റ്.
1874-ൽ തോമസ് ഹെൻറി ഹക്‌സ്‌ലിയ്‌ക്കൊപ്പം ആദ്യകാല വനിതാ ഫിസിഷ്യൻമാരായിരുന്ന സോഫിയ ജെക്‌സ്-ബ്ലേക്ക് , എലിസബത്ത് ഗാരറ്റ് ആൻഡേഴ്‌സൺ , എമിലി ബ്ലാക്ക്‌വെൽ , എലിസബത്ത് ബ്ലാക്ക്‌വെൽ എന്നിവരുടെ ഒരു കൂട്ടായ്മയാണ് വിദ്യാലയം രൂപീകരിച്ചത്.
എഡിൻബർഗ് സർവകലാശാലയിൽ നിന്ന് പുറത്താക്കപ്പെട്ടശേഷം ബ്രിട്ടീഷ് മെഡിക്കൽ വിദ്യാലയങ്ങളിൽ സ്ത്രീകൾക്ക് പ്രവേശനം ലഭിക്കാത്ത ഒരു കാലഘട്ടത്തിൽ വൈദ്യശാസ്ത്ര ബിരുദം നേടാനുള്ള ജെക്‌സ്-ബ്ലേക്കിന്റെ നിരാശാജനകമായ ശ്രമങ്ങളാണ് ഈ വിദ്യാലത്തിൻറെ സ്ഥാപനത്തിന് പ്രേരണയായത്.
എഡിൻബറോയിൽ ജെക്‌സ്-ബ്ലേക്കിൻറെ സഹപാഠികളായിരുന്ന മറ്റ് സ്ത്രീകൾ ലണ്ടൻ സ്‌കൂളിൽ ചേർന്ന സമയത്ത് അവരിലൊരാളായിരുന്ന ഇസബൽ തോൺ ഹോണററി സെക്രട്ടറിയായി 1877-ൽ ചുമതലയേറ്റു.
എഡിൻബർഗിൽ ഒരു മെഡിക്കൽ പ്രാക്ടീസ് ആരംഭിക്കാൻ അവിടെനിന്ന് പുറത്തു പോയ അവർ 1886-ൽ എഡിൻബറോ സ്‌കൂൾ ഓഫ് മെഡിസിൻ ഫോർ വുമൺ സ്ഥാപിക്കുകയും ചെയ്തു.
1876-ലെ യുകെ മെഡിക്കൽ ആക്റ്റ് (39, 40 വിക്ട്,  Vict, Ch. 41) യുണൈറ്റഡ് കിംഗ്ഡത്തിലെ മുൻ മെഡിക്കൽ നിയമം റദ്ദാക്കുകയും ലിംഗഭേദമില്ലാതെ യോഗ്യതയുള്ള എല്ലാ അപേക്ഷകർക്കും ലൈസൻസ് നൽകാൻ മെഡിക്കൽ അധികാരികളെ അനുവദിക്കുകയും ചെയ്ത ഒരു നിയമമാണ്.
1877-ൽ  ഫ്രീ ഹോസ്പിറ്റലുമായി ലണ്ടൻ സ്കൂൾ ഓഫ് മെഡിസിൻ ഫോർ വുമണിലെ വിദ്യാർത്ഥികൾക്ക് അവരുടെ ക്ലിനിക്കൽ പഠനം ഫ്രീ ഹോസ്പിറ്റലിൽ പൂർത്തിയാക്കാൻ അനുവദിക്കുന്നതായ ഒരു കരാറിലെത്തി.
പരിശീലനത്തിനായി സ്ത്രീകളെ പ്രവേശിപ്പിക്കുന്ന ലണ്ടനിലെ ആദ്യ അധ്യാപന ആശുപത്രിയായിരുന്നു റോയൽ ഫ്രീ ഹോസ്പിറ്റൽ.
സ്കൂൾ പുനർനിർമിക്കുകയും, ലണ്ടൻ യൂണിവേഴ്സിറ്റിയുടെ ഭാഗമായി മാറുകയും റോയൽ ഫ്രീ ഹോസ്പിറ്റലുമായുള്ള ബന്ധം ഏകീകരിക്കുകയും ചെയ്ത സമയത്ത് എലിസബത്ത് ഗാരറ്റ് ആൻഡേഴ്സൺ ആയിരുന്നു ഡീൻ (1883-1903).
1896-ൽ, സ്കൂൾ ഔദ്യോഗികമായി ലണ്ടൻ (റോയൽ ഫ്രീ ഹോസ്പിറ്റൽ) സ്കൂൾ ഓഫ് മെഡിസിൻ ഫോർ വുമൺ എന്ന് പുനർനാമകരണം ചെയ്യപ്പെട്ടു.
1894-ൽ, ലണ്ടൻ സ്‌കൂൾ ഓഫ് മെഡിസിൻ ഫോർ വുമണിൽ പഠിച്ചതിന് ശേഷം പ്രശസ്ത ഇന്ത്യൻ ഫെമിനിസ്റ്റ് ഡോ. രുഖ്മാബായി വൈദ്യശാസ്ത്രത്തിൽ യോഗ്യത നേടി.
ഇന്ത്യൻ വനിതാ വിദ്യാർത്ഥികളുടെ എണ്ണം ക്രമാനുഗതമായി വർദ്ധിക്കുകയും 1920 ആയപ്പോഴേക്കും സ്കൂൾ, ലണ്ടനിലെ ഇന്ത്യ ഓഫീസുമായി സഹകരിച്ച് ഇന്ത്യൻ വനിതാ മെഡിക്കൽ വിദ്യാർത്ഥികൾക്കായി ഒരു ഹോസ്റ്റൽ തുറക്കുകയും ചെയ്തു.
1914-ൽ, വൈദ്യശാസ്ത്രം പഠിക്കാൻ ആഗ്രഹിക്കുന്ന സ്ത്രീകളുടെ എണ്ണം ഗണ്യമായി കൂടിയതോടെ സ്കൂൾ കൂടുതൽ വിപുലീകരിക്കപ്പെടുകയും ലബോറട്ടറികളുടെയും ലക്ചർ റൂമുകളുടെയും എണ്ണം ഇരട്ടിയാക്കേണ്ടത് അത്യന്താപേക്ഷിതവുമായിരുന്നു.
വിപുലീകരണ സമയത്ത്, ഏകദേശം 300-ലധികം വിദ്യാർത്ഥികൾ ചേർന്നിരുന്ന ഇത് ബ്രിട്ടനിലെ ഏറ്റവും വലിയ വനിതാ യൂണിവേഴ്സിറ്റി കോളേജായി മാറി.
1998-ൽ ഇത് യൂണിവേഴ്സിറ്റി കോളേജ് ഹോസ്പിറ്റലിന്റെ മെഡിക്കൽ സ്കൂളുമായി ലയിപ്പിച്ച് UCL മെഡിക്കൽ സ്കൂൾ രൂപീകരിക്കപ്പെട്ടു.
ലത: സുർ ഗാഥ ഇംഗ്ലീഷ് വിലാസം https://ml.wikipedia.org/wiki/Lata:_Sur_Gatha
മികച്ച ചലച്ചിത്ര ഗ്രന്ഥത്തിനുള്ള ദേശീയ ചലച്ചിത്ര പുരസ്കാരം നേടിയ ഗ്രന്ഥമാണ് ലത: സുർ ഗാഥ .
യതീന്ദ്ര മിശ്രയാണ് ഈ ഗ്രന്ഥത്തിന്റെ രചയിതാവ്.
ഗായിക ലതാ മങ്കേഷ്കറുടെ ജീവിത കഥയാണ് ഈ ഗ്രന്ഥത്തിന്റെ കേന്ദ്ര പ്രമേയം.
മൂന്നു ഭാഗങ്ങളാണ് ഈ പുസ്തകത്തിനുള്ളത്.
പുരസ്കാരങ്ങൾ മികച്ച ചലച്ചിത്ര ഗ്രന്ഥത്തിനുള്ള ദേശീയ ചലച്ചിത്ര പുരസ്കാരം(2016) അവലംബം ↑
ലണ്ടൻ ബ്രിഡ്ജ് ഇംഗ്ലീഷ് വിലാസം https://ml.wikipedia.org/wiki/London_Bridge_Malayalam_film
അനിൽ സി മേനോൻ സംവിധാനം ചെയ്ത മലയാളചലച്ചിത്രമാണ് ലണ്ടൻ ബ്രിഡ്ജ് .
ലണ്ടനിൽ താമസിക്കുന്ന ഒരു ബിസിനസ്കാരൻറെ ത്രികോണ പ്രണയമാണ് ചിത്രത്തിന്റെ ഇതിവൃത്തം.
പൃഥ്വിരാജ് ആണ് പ്രധാന വേഷത്തിൽ എത്തുന്നത്‌.
അഭിനേതാക്കൾ പൃഥ്വിരാജ് ആൻഡ്രീയ നന്ദിത രാജ് പ്രതാപ്‌ പോത്തൻ മുഖേഷ്‌ അലവംബം ↑ ↑ ↑
ലത മങ്കേഷ്കർ ഇംഗ്ലീഷ് വിലാസം https://ml.wikipedia.org/wiki/Lata_Mangeshkar
പ്രശസ്തയായ ഒരു ഇന്ത്യൻ ചലച്ചിത്രപിന്നണിഗായികയായിരുന്നു ലത മങ്കേഷ്കർ ( ഹിന്ദി : लता मंगेशकर, ജനനം സെപ്റ്റംബർ 28 , 1929 - മരണം: ഫെബ്രുവരി 6 , 2022 ) .
ഭാരതീയ സംഗീതത്തിന്റെ വാനമ്പാടി എന്നറിയപ്പെടുന്നു  ലത മങ്കേഷ്കർ.
സംഗീതത്തിന് നിരവധി പുരസ്കാരങ്ങൾ ലഭിച്ചിട്ടുണ്ട്.
പ്രശസ്ത ചലച്ചിത്രപിന്നണിഗായികയായ ആശാ ഭോസ്‌ലേ ഇളയ സഹോദരിയാണ്‌.
പത്മഭൂഷൺ ( 1969 ), പത്മവിഭൂഷൺ ( 1999 ), ദാദാസാഹിബ്‌ ഫാൽക്കെ അവാർഡ്‌ ( 1989 ), ഭാരതരത്നം ( 2001 ), മൂന്ന് നാഷനൽ ഫിലിം അവാർഡുകൾ, 12 ബംഗാൾ ഫിലിം ജേർണലിസ്റ്റ് അസോസിയേഷൻ അവാർഡുകൾ എന്നിവ നേടിയിട്ടുണ്ട്.
മറാത്ത നാടകവേദിയിലെ ഗായകനായിരുന്ന ദീനനാഥ് മങ്കേഷ്കറുടെ ആറുമക്കളിൽ മൂത്തയാളായി 1929 സെപ്റ്റംബർ 28-ന് ഇൻഡോറിൽ ഒരു കൊങ്കണി കുടുംബത്തിൽ ലത ജനിച്ചു.
അമ്മ ശുദ്ധമാതി.
ഹാർദ്ദികാർ എന്ന കുടുംബപ്പേര്, ദീനനാഥിന്റെ സ്വദേശമായിരുന്ന ഗോവയിലെ മങ്കേഷി എന്ന സ്ഥലപ്പേരുമായി ബന്ധപ്പെടുത്തി മങ്കേഷ്കർ എന്നാക്കിയതാണ്‌.
ലത മങ്കേഷ്കറിന്റെ‍ ആദ്യനാമം ഹേമ എന്നായിരുന്നു.
പിന്നീട്, ദീനനാഥിന്റെ ഭാവ്ബന്ധൻ എന്ന നാടകത്തിലെ കഥാപാത്രത്തിന്റെ പേരായ ലതിക എന്ന പേരുമായി ബന്ധപ്പെടുത്തി , പേരു ലത എന്നാക്കിമാറ്റുകയാണുണ്ടായത്.
ഈ ദമ്പതികളുടെ മൂത്ത പുത്രിയായിരുന്നു ലത, ഹൃദയ്നാഥ് മങ്കേഷ്കർ , ആശാ ഭോസ്‌ലേ , ഉഷാ മങ്കേഷ്കർ , മീനാ മങ്കേഷ്കർ എന്നിവരാണ്‌ സഹോദരങ്ങൾ.
പിതാവിൽനിന്നാണ്‌ ലത, സംഗീതത്തിന്റെ ബാലപാഠങ്ങൾ അഭ്യസിച്ചത്, അഞ്ചാമത്തെ വയസ്സിൽ പിതാവിന്റെ സംഗീതനാടകങ്ങളിൽ അഭിനയിക്കാൻ തുടങ്ങി.
ലതക്ക് പതിമൂന്ന് വയസ്സുള്ളപ്പോൾ അച്ഛൻ മരിച്ചു.
കുടുംബം പോറ്റാൻവേണ്ടി ലത സിനിമയിൽ അഭിനയിക്കാൻ തുടങ്ങി.
പിന്നീട് അഭിനയം വിട്ട് സംഗീതത്തിലൂടെ ലത വളർന്നു.
1942-ൽ കിടി ഹസാൽ എന്ന മറാത്തി ചിത്രത്തിൽ നാചു യാ ഗാഥേ, ഖേലു നാ മണി ഹാസ് ബാരി എന്ന ഗാനമാണ്‌ ആദ്യമായി ആലപിച്ചത്, എന്നാൽ ഈ ഗാനം സിനിമയിൽ നിന്നും നീക്കപ്പെടുകയായിരുന്നു.
ആ വർഷം തന്നെ ലത, പാഹിലി മംഗള-ഗോർ എന്ന മറാത്തി ചിത്രത്തിൽ അഭിനയിക്കുകയും നടാലി ചൈത്രാചി നവാലായി എന്ന ഗാനമാലപിക്കുകയും ചെയ്തു.
1943-ൽ ഗജാബാഹു എന്ന ചിത്രത്തിലെ മാതാ ഏക് സപൂത് കി ദുനിയാ ബദൽ ദേ തൂ എന്നതാണ്‌ ലതയുടെ ആദ്യ ഹിന്ദി ഗാനം.1948-ൽ ഷഹീദ് എന്ന ചിത്രത്തിനു വേണ്ടി പാടാനെത്തിയ ലതയെ ശബ്ദം നേർത്തതാണെന്ന് പറഞ്ഞ് നിർമ്മാതാവ് എസ്. മുഖർജി മടക്കി അയക്കുകയാണുണ്ടായത്.
ബോംബെ ടാക്കീസിനുവേണ്ടി നസീർ അജ്‌മീറി സംവിധാനം ചെയ്ത മജ്‌ബൂർ (1948) എന്ന ചിത്രത്തിലെ ഗുലാം ഹൈദർ സംഗീതസംവിധാനം ചെയ്ത മേരാ ദിൽ തോഡാ എന്ന ഗാനമാണ് ലതാമങ്കേഷ്കറെ ഗായികയെന്ന നിലയിൽ ശ്രദ്ധേയയാക്കിയത്.
ആ ശബ്ദമാണ്‌ പിന്നീട് ഇന്ത്യ കീഴടക്കിയത്.
15 ഭാഷകളിലായി നാല്പതിനായിരത്തോളം സിനിമാഗാനങ്ങൾ ആലപിച്ചു.
ലോകത്തിലേറ്റവും കൂടുതൽ ഗാനങ്ങൾ റെക്കോർഡ് ചെയ്യപ്പെട്ടവരുടെ കൂട്ടത്തിൽ ലത മങ്കേഷ്കറുമുണ്ട്.
ഹിന്ദിസിനിമാരംഗം ലതയും സഹോദരി ആഷഭോസ്ലെയും ഏതാണ്ട് പൂർണമായും കീഴടക്കി.
1948 മുതൽ ഏകദേശം അരനൂറ്റാണ്ടുകാലം ഇരുവരും ഹിന്ദി ചലച്ചിത്രഗാനരംഗത്തെ അവിഭാജ്യഘടകങ്ങളായിരുന്നു.
ഹിന്ദി സിനിമയിലെ ഒട്ടുമിയ്ക്ക നടിമാരും ഇവരുടെ ശബ്ദങ്ങൾക്കനുസരിച്ച് ചുണ്ടനക്കിയിട്ടുണ്ട്.
1999 മുതൽ 2005 വരെ എൻ.ഡി.എ മുന്നണിയുടെ രാജ്യസഭാംഗമായും പ്രവർത്തിച്ചു.
2001-ൽ ഭാരതരത്നം ലഭിച്ചു.
ഏറെക്കാലം വാർദ്ധക്യസഹജവും അല്ലാത്തതുമായ രോഗങ്ങൾ അലട്ടിയിരുന്ന ലതയെ, കോവിഡ്-19 2022 ജനുവരി 11-ന് മുംബൈയിലെ ലീലാവതി ആശുപത്രിയിൽ പ്രവേശിപ്പിച്ചു.
ആദ്യഘട്ടത്തിൽ ആരോഗ്യനിലയിൽ മികച്ച പുരോഗതി കൈവരിച്ച അവർ, പിന്നീട് അതീവഗുരുതരാവസ്ഥയിലാകുകയും, ഫെബ്രുവരി 6-ന് രാവിലെ എട്ടരയോടെ 92-ആം വയസ്സിൽ  അന്തരിയ്ക്കുകയും ചെയ്തു.
മൃതദേഹം അന്ന് വൈകീട്ട് പൂർണ ഔദ്യോഗിക ബഹുമതികളോടെ മുംബൈ ശിവാജി പാർക്കിൽ സംസ്കരിച്ചു.
ഇന്ത്യൻ പ്രധാനമന്ത്രി നരേന്ദ്ര മോദി , മഹാരാഷ്ട്ര മുഖ്യമന്ത്രി ഉദ്ധവ് താക്കറെ തുടങ്ങി രാഷ്ട്രീയ-സാംസ്കാരികരംഗത്തെ നിരവധിപ്രമുഖരും സാധാരണക്കാരായ സംഗീതപ്രേമികളും അവർക്ക് അന്ത്യാഞ്ജലികൾ അർപ്പിച്ചു.
ലതയുടെ ഏക മലയാളഗാനം
രാമു കാര്യാട്ട് സംവിധാനം ചെയ്ത് 1974-ൽ റിലീസ് ചെയ്ത നെല്ല് എന്ന ചിത്രത്തിലെ "കദളി കൺകദളി  ചെങ്കദളി പൂ വേണോ.."
എന്ന് തുടങ്ങുന്ന ഗാനം ലത മങ്കേഷ്കർ ആലപിച്ചതാണ്‌.
വയലാർ രാമവർമ്മയുടെ വരികൾക്ക് സലിൽ ചൗധരി ഈണമിട്ടു.
അവലംബം ↑ "നിത്യതയിൽ ലയിച്ച് ലത; വാനമ്പാടിക്ക് രാജ്യം വിട നൽകി | Lata Mangheshkar Funeral | PM Modi | Uddav Thackerey attended Funeral" https://www.mathrubhumi.com/mobile/movies-music/specials/lata-mangeshkar/lata-mangheshkar-funeral-pm-modi-uddav-thackerey-attended-funeral-1.6423942%5Bപ്രവർത്തിക്കാത്ത+കണ്ണി%5D ↑ "ഇന്ത്യയുടെ സുവർണനാദം അസ്തമിച്ചു; മഹാഗായിക ലതാ മങ്കേഷ്‍കർ ഓർമയായി" https://www.manoramaonline.com/news/latest-news/2022/02/06/legendary-singer-lata-mangeshkar-passes-away.amp.html ↑ "ഇന്ത്യയുടെ വാനമ്പാടി ലതാ മങ്കേഷ്‌കർ അന്തരിച്ചു | Lata Mangeshkar | Lata Mangeshkar News | Lata Mangeshkar passes away | Latest Malayalam News" https://www.mathrubhumi.com/mobile/movies-music/specials/lata-mangeshkar/lata-mangeshkar-passed-away-songs-of-lata-mangeshkar-1.6423649%5Bപ്രവർത്തിക്കാത്ത+കണ്ണി%5D ↑ ↑ ↑ http://www.imdb.com/name/nm0542196/ ↑ {{ cite book }} :  CS1 maint: multiple names: editors list ( link ) ↑
ലതാ രാജു ഇംഗ്ലീഷ് വിലാസം https://ml.wikipedia.org/wiki/Latha_Raju ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
മലയാളചലച്ചിത്രപിന്നണിഗായികയും റേഡിയോ കലാകാരിയുമാണ് ലതാ രാജു .
ചലച്ചിത്രകാരനും റേഡിയോ കലാകാരനുമായിരുന്ന കെ. പദ്മനാഭൻ നായരുടെയും പ്രശസ്ത ഗായിക ശാന്ത പി. നായരുടേയും പുത്രിയായി 1954-ൽ ചെന്നൈയിൽ ജനിച്ചു.
1962-ൽ റിലീസ് ആയ സ്നേഹദീപം എന്ന ചിത്രത്തിൽ "ഒന്നാം തരം ബലൂൺ തരാം" എന്ന ഗാനം ആലപിച്ചു കൊണ്ട് എട്ടാം വയസ്സിൽ ചലച്ചിത്രപിന്നണിഗായികയായി അരങ്ങേറ്റം കുറിച്ചു.
1972-ൽ റിലീസ് ആയ മയിലാടും കുന്ന് എന്ന ചിത്രത്തിന് വേണ്ടി സി. ഒ. ആന്റോയോടൊപ്പം ആലപിച്ച "പാപ്പീ, അപ്പച്ചാ" എന്ന ഗാനം വളരെ പ്രശസ്തമാണ്.
ചലച്ചിത്രപിന്നണിഗായകനും സംഗീതസംവിധായകനുമായ ജെ.എം. രാജു ആണ് ജീവിത പങ്കാളി.
ഇവർക്ക് അനുപമ, ആലാപ് എന്നിങ്ങനെ രണ്ട് മക്കളുണ്ട്.
ഇവരുടെ മകനായ ആലാപ് മലയാളം, തമിഴ് ഭാഷകളിലെ അറിയപ്പെടുന്ന ഒരു ഗായകനാണ്.
ലത (നടി) ഇംഗ്ലീഷ് വിലാസം https://ml.wikipedia.org/wiki/Latha_(actress)
എം.ജി.ആർ. ലത, ലത സേതുപതി എന്നീ പേരുകളിലും അറിപ്പെട്ടിരുന്ന ലത (ജനനം: ജൂൺ 7, 1953) 1973 മുതൽ 1983 വരെയുള്ള കാലത്ത് ദക്ഷിണേന്ത്യൻ സിനിമകളിൽ പ്രധാന വേഷങ്ങളിൽ അഭിനയിച്ചിരുന്ന ഒരു അഭിനേത്രിയായിരുന്നു.
തമിഴ് ഭാഷയിലെ വിവിധ ടെലിവിഷൻ പരമ്പരകളിലെ അഭിനയത്തിലൂടെയും അവർ അറിയപ്പെടുന്നു.
അവരുടെ ഫോട്ടോജെനിക് രൂപവും നൃത്ത വൈദഗ്ധ്യവും തമിഴ് ചലച്ചിത്രമേഖലയിൽ നിന്ന് ശ്രദ്ധ ആകർഷിച്ചു.
പതിനഞ്ചു വയസ് പ്രായമുള്ളപ്പോൾ ചലച്ചിത്ര ലോകത്ത് അരങ്ങേറ്റം കുറിച്ച അവരെ നടിയും അമ്മായിയുമായിരുന്ന കമല കോട്‌നിസ് പ്രോത്സാഹിപ്പിച്ചു.
എം.ജി. രാമചന്ദ്രൻ നായകനും നിർമ്മാതാവുമായിരുന്ന ഉലകം സുട്രും വാലിബൻ (1973) ആയിരുന്നു അവരുടെ അരങ്ങേറ്റ ചിത്രം.
രാംനാഥിലെ രാജകുടുംബമായ സേതുപതി വംശത്തിൽ നിന്നാണ് ലതയുടെ കുടുംബം.
പിതാവ് ഷൺമുഖ രാജേശ്വര സേതുപതിയും മാതാവ് ലീലാറാണിയും യഥാർത്ഥത്തിൽ ആന്ധ്രാപ്രദേശിലെ കർണൂലിൽ നിന്നുള്ളവരായിരുന്നതിനാൽ, ലതയ്ക്ക് ചെറുപ്പകാലം മുതൽക്കുതന്നെ തമിഴ്, തെലുങ്ക് ഭാഷകളിൽ പ്രാവീണ്യമുണ്ടായിരുന്നു.
അരങ്ങിലെ പേരായ ലത എം‌.
രാമചന്ദ്രൻ സിനിമയ്ക്കുവേണ്ടി നൽകിയതാണ്.
നടൻ രാജ്കുമാർ സേതുപതി ലതയുടെ സഹോദരനാണ്.
പ്രശസ്ത നടിയായി മാറിയ ലത നിരവധി പുരസ്കാരങ്ങൾ നേടിയിട്ടുണ്ട്.
തമിഴ്, തെലുങ്ക്, മലയാളം ഭാഷകളിലായി ഏതാണ്ട്  നൂറിലധികം ചിത്രങ്ങളിൽ അവർ അഭിനയിച്ചിട്ടുണ്ട്.
എം.ജി. രാമചന്ദ്രനൊപ്പം പ്രത്യക്ഷപ്പെട്ട ഉലകം സുട്രും വാലിബൻ (1973) ആയിരുന്നു അവരുടെ ആദ്യ സിനിമ.
തായ്‌ലാൻഡ് , സിംഗപ്പൂർ , മലേഷ്യ , ഹോങ്കോംഗ് , ജപ്പാൻ തുടങ്ങി വിവിധ വിദേശ രാജ്യങ്ങളിൽവച്ചായിരുന്നു  ഇത് ചിത്രീകരിക്കപ്പെട്ടത്.
ചിത്രത്തിന്റെ വിജയം അവരെ സിനിമാ വ്യവസായത്തിന്റെ ഉത്തുംഗങ്ങളിലെത്തിക്കുകയും ചിത്രത്തിലെ നാല് നായികമാരിൽ ഏറ്റവും മികച്ചതും മാദകത്വമുള്ളതുമായ നടിയായി മാധ്യമങ്ങൾ അവരെ വാഴ്ത്തുകയും ചെയ്തു.
എം.ജി. രാമചന്ദ്രന്റെ മുൻനിര നായികയായി അവർ തമിഴ് സിനിമകളിൽ നിരവധി വർഷങ്ങൾ തുടർന്നു.
ആൻഡല രാമുഡു (1973) എന്ന ചിത്രത്തിൽ അക്കിനേനി നാഗേശ്വര റാവുവിനൊപ്പം അഭിനയിക്കാൻ അദ്ദേഹം അവരെ ശുപാർശ ചെയ്തതോടെ തെലുങ്ക് ചലച്ചിത്ര മേഖലയിലേയ്ക്കും അരങ്ങേറ്റം കുറിച്ചു.
തമിഴ്, തെലുങ്ക് ചിത്രങ്ങളിൽ മാദക കഥാപാത്രങ്ങളെ അവതരിപ്പിക്കുന്നതിൽ അവർ പ്രാവീണ്യം നേടിയിരുന്നു.
തെലുങ്ക് ചിത്രമായ അന്നദമ്മുല അനുബന്ധം (1975), തമിഴ് ചിത്രം നാളൈ നമതേ (1975) എന്നിങ്ങനെ സീനത്ത് അമൻ നായികയായി അഭിനയിച്ച യാദോൻ കി ബരാത്തിന്റെ (1973) രണ്ട് റീമേക്കുകളിൽ അവർ അഭിനയിച്ചിരുന്നു.
സഞ്ജീർ (1973) എന്ന ചിത്രത്തിന്റെ രണ്ട് റിമേക്കുകളായ തെലുങ്കിലെ നിപ്പുലന്തി മനിഷി (1974), തമിഴിലെ സിരിത്തു വാഴ വേണ്ടും (1974) എന്നിവയിൽ ജയഭാദുരി ചെയ്ത വേഷമാണ് അവർ അവതരിപ്പിച്ചത്.
വട്ടത്തുക്കുൾ സതുരം എന്ന ചിത്രത്തിലെ അഭിനയത്തിന് അവർ ഒരു ഫിലിംഫെയർ അവാർഡ് നേടി.
ചലച്ചിത്രമേഖലയിലെ നേട്ടങ്ങൾക്ക് തമിഴ്‌നാട് സംസ്ഥാന സർക്കാർ കലൈമാമണി അവാർഡ് നൽകി ആദരിച്ചു.
അഭിനയശേഷിയുടെ പേരിൽ തമിഴ്‌നാട് സർക്കാരിൽ നിന്നും ആന്ധ്രാപ്രദേശിൽ നിന്നും നിരവധി അവാർഡുകൾ നേടിയിട്ടുണ്ട്.
പിതാവ് രാംനാഥിലെ രാജാവായിരുന്ന ഷൺമുഖ രാജേശ്വര സേതുപതി ഒരുകാലത്ത് രാഷ്ട്രീയക്കാരനായിരുന്നപ്പോൾ അവർ ഹ്രസ്വകാലത്ത് രാഷ്ട്രീയ പ്രവേശനവും നടത്തിയിരുന്നു.
ശങ്കർ സലിം സൈമൺ എന്ന രജനീകാന്ത് സിനിമയിൽ അവർ ഒരു സുപ്രധാന കഥാപാത്രത്തെ അവതരിപ്പിച്ചു.
ഈ വേഷത്തോടെ നടി ലക്ഷ്മിയ്ക്കൊപ്പം 1970 കളിൽ തമിഴ് സിനിമകളിൽ എം‌.
ആർ., രജനീകാന്ത് എന്നിവരുടെ നായികമാരായ 2 നടിമാരിൽ ഒരാളായി അവർ മാറി.
അവലംബം ↑ {{ cite web }} :  CS1 maint: url-status ( link ) ↑ ↑ ↑ ↑ ↑ ↑ ↑
മീനങ്ങാണി
ലാമിയേസീ സസ്യകുടുംബത്തിലെ ചതുപ്പ് പ്രദേശങ്ങളിൽ പടർന്ന് വളരുന്ന ഒരംഗമാണ് മീനങ്ങാണി .
(ശാസ്ത്രീയ നാമം: Platostoma hispidum ) ഇലകൊഴിയും ഈർപ്പവനങ്ങളിലെ പുൽ‌പ്പരപ്പുകളിലും തരിശുഭൂമികളിലും വളരുന്നു.
ഇന്തോ- മലീഷ്യയിൽ കണ്ടുവരുന്നു.
5-30 സെ മീ വരെ വളരുന്ന ഇതിന്റെ രോമാവൃതമായ തണ്ടുകൾ നേരിയതും നാലു കോണുകൾ ഉള്ളവയുമാണ്.
ദന്തുരമായ ഇലകൾ വീതികുറഞ്ഞ് നീണ്ടവയും തണ്ടുള്ളവയുമാണ്.
നേരിയ പിങ്ക് നിറത്തിലുള്ള പൂവുകൾ വൃത്താകൃതിയിലുള്ള തലപ്പുകളിലാണ് വിരിയുന്നത്.
ഇതിന്റെ പൂക്കൾക്ക് മീനിന്റെ കണ്ണിനോട് സാദൃശ്യമുണ്ട്.
ഔഷധ ഉപയോഗം
പാമ്പ് വിഷത്തിന്  ഇത് അരച്ച് പുരട്ടുകയും അകത്ത് കഴിക്കുകയും ചെയ്യുന്നു.
നേത്ര രോഗങ്ങൾ, ഉറക്കമില്ലായ്മ, മുറിവ്, ചുട്ടു നീറ്റൽ എന്നീ രോഗങ്ങൾക്കും ഇത് ഫലപ്രദമായ ഔഷധമാണ്.
ഒപ്പം ഇത് മുലപ്പാൽ വർദ്ധിനികൂടിയാണ്.
രസം			:തികതം, തുവരം, മധുരം
ഗുണം		:ലഘു
വിപാകം		:കടു
ഔഷധയോഗ്യഭാഗം
സമൂലം അവലംബം ↑ ↑ ↑ https://indiabiodiversity.org/species/show/263469
↑ ഔഷധ സസ്യങ്ങൾ-2, ഡോ. നേശമണി, കേരള ഭാഷ ഇൻസ്റ്റിറ്റ്യൂട്ട്
മീനച്ചിലാർ ഇംഗ്ലീഷ് വിലാസം https://ml.wikipedia.org/wiki/Meenachil_River
കേരളത്തിലെ ഒരു ജില്ലയായ കോട്ടയത്തിന്റെ ഹൃദയഭാഗത്തുകൂടി ഒഴുകുന്ന നദിയാണ് മീനച്ചിലാർ .
78 കിലോമീറ്റർ നീളമുള്ള നദി ഇടുക്കി ജില്ലയിലെ വാഗമണ്ണിലെ കുടമുരുട്ടി മലയിൽ നിന്നുൽഭവിച്ചു പൂഞ്ഞാർ , ഈരാറ്റുപേട്ട , പാലാ , ഏറ്റുമാനൂർ , കോട്ടയം എന്നീ പട്ടണങ്ങളിൽ കൂടി ഒഴുകി വേമ്പനാട് കായലിൽ ചെന്നു ചേരുന്നു.
പശ്ചിമഘട്ടത്തിൽ നിന്നും ഉൽഭവിക്കുന്ന പല അരുവികൾ ചേർന്നാണ് മീനച്ചിലാറ് ഉണ്ടാവുന്നത്.
നദിയുടെ കടൽനിരപ്പിൽ നിന്നുള്ള ഉയരം മലയോടു ചേർന്നുള്ള പ്രദേശങ്ങളിൽ 77 മുതൽ 1156 മീറ്റർ വരെയും മദ്ധ്യ പ്രദേശങ്ങളിൽ 8 മുതൽ 68 മീറ്റർ വരെയും താഴ്ന്ന പ്രദേശങ്ങളിൽ 2 മീറ്ററിൽ താഴെയുമാണ്.
1208 ചതുരശ്ര കിലോമീറ്റർ പ്രദേശത്തെ മീനച്ചിലാർ നനയ്ക്കുന്നു.
ഒരു വർഷം 23490 ലക്ഷം ഘന മീറ്റർ ജലം മീനച്ചിലാറിൽ കൂടി ഒഴുകുന്നു.
ഉപയോഗയോഗ്യമായ 11100 ലക്ഷം ഘന മീറ്റർ ജലം മീനച്ചിലാർ വർഷംതോറും പ്രദാനം ചെയ്യുന്നു.
ചെറുതും വലുതുമായി 38 പോഷക നദികളാണ് മീനച്ചിലാറിനുള്ളത്.
ഇവയ്ക്കു പുറമേ മീനച്ചിലാറിൽ ലയിക്കുന്ന 47 ഉപ-പോഷക നദികളും 114 ചെറിയ അരുവികളും ഉണ്ട്.
മീനച്ചിലാറിന്റെ പഴയ പേരാണ് ഗൗണാർ .
വേമ്പനാട്ടു കായലിൽ പതിക്കുന്നു.
കവണാർ എന്നും കൗണാർ വിളിക്കപ്പെട്ടിരുന്നു.
തമിഴ്‌നാട്ടിലെ കുംഭകോണത്തുനിന്നും കർഷകരായ വെള്ളാളരും കാവേരിപൂം പട്ടണത്തു നിന്നും കച്ചവടക്കാരായ വെള്ളാളരും കേരളത്തിലെ മലയോര മേഖലകളിലേക്കു കുടിയേറി.
ഇരുകൂട്ടരും മധുര മീനാക്ഷിഭക്തരായിരുന്നതിനാൽ , അവർ കുടിയേറിയ കാഞ്ഞിരപ്പള്ളിയിലും പൂഞ്ഞാറിലും മീനാക്ഷി കോവിലുകൽപണിയിച്ചതോടെ, പ്രദേശത്തിനു മീനച്ചിൽ എന്നു പേരു വീണു.
ഈ പ്രദേശത്തിലൂടെ ഒഴുകിയിരുന്ന ഗൗണാർ മീനച്ചിലാറും ആയിത്തീർന്നു എന്നു വിശ്വസിക്കപ്പെടുന്നു.
കോട്ടയം നാഗമ്പടത്തിനു ശേഷം മീനച്ചിലാർ കവണാർ എന്നാണ് വിളിക്കപ്പെടുന്നത്.
1750 ജനുവരി 3- നു മാർത്താണ്ഡവർമ്മ മഹാരാജാവ്‌ ആദ്യ തൃപ്പടി ദാനം നടത്തി ശ്രീപദ്മനാഭ ദാസനാകുമ്പോൾ, തിരുവിതാംകൂറിന്റെ അതിർത്തി കവണാർ ആയിരുന്നതായി രേഖകളിൽ നിന്നു മനസ്സിലാകാം.
മീനച്ചിൽ ആർ എന്ന പേർ അതിനുശേഷമാണുണ്ടായത്‌.
“ മാർത്താണ്ഡവർമ്മരായ തൃപ്പാപ്പൂർ മൂപ്പിൽ നിന്നും താങ്കൾക്കൊള്ള
തോവാളകോട്ടക്കു പടിഞ്ഞാറ്‌ കവണാറിനു കിഴക്കൊള്ള ഈ രാച്ചിയത്തിനകത്തൊള്ള
നാളിതുവരെ നമക്ക്‌ അവകാശമായിട്ട്‌ അപഭവിച്ചു വരുന്ന വത്തുകൃത്യങ്ങളും താനമാനങ്ങളും
ഏർപ്പേരിൽപ്പെട്ടതും പെരുമാൾ ശ്രീപണ്ടരാത്തിലേയും ചർച്ച്വാർപ്പണമായി ആചന്നിരാർക്കമേ എഴുതിക്കൊടുത്താൻ ”
എന്നായിരുന്നു ത്രിപ്പടിദാനത്തിലെ പ്രസക്തമായ വരികൾ.
തമിഴ്നാട്ടിൽ നിന്നും വന്നവർ നാടു വാണകാലത്ത് അവരുടെ കുലദൈവമായ മധുരമീനാക്ഷിയുടെ നാമത്തിൽ തങ്ങൾക്കൊരു നാടും നദിയും വേണമെന്ന് ആഗ്രഹിച്ചു.
അങ്ങനെ നിലവിൽ വന്ന മീനാക്ഷിയാർ ലോപിച്ചാണ് മീനച്ചിലാർ ആയതെന്നു പറയപ്പെടുന്നു.
അഗസ്ത്യമഹർഷിയുടെ കമണ്ഡലു മറിഞ്ഞ് കാവേരി നദി ഉദ്ഭവിച്ചപോലെ ഗൗണമഹർഷിയുടെ കമണ്ഡലു മറിഞ്ഞപ്പോൾ ഉൽഭവിച്ച ജലപ്രവാഹത്തിൽ നിന്നു രൂപമെടുത്തു എന്നാണ് ഐതിഹ്യം.
തന്മൂലമാണ് നദിയ്ക്ക് ഗൗണാർ എന്ന പേര് വന്നത്.
ഇത് ലോപിച്ച് കവണാറും കൗണാറുമായി.
കേരള സംസ്ഥാന വിദ്യുച്ഛക്തി വകുപ്പ് മീനച്ചിലാറിൽ നിന്നുള്ള വെള്ളം ഇടുക്കി അണക്കെട്ടിലേക്ക് തിരിച്ചുവിടാനായി വാഗമണ്ണിന് അടുത്തായി രണ്ട് തുരങ്കങ്ങൾ നിർമ്മിച്ചിട്ടുണ്ട്.
ഇവയിൽ ഒരെണ്ണം വഴിക്കടവ് തടയണയിൽ നിന്ന് കരിന്തിരിയിലേക്കും മറ്റേത് കൂട്ടിയാർ നിന്ന് കപ്പക്കനത്തേക്കുമാണ് .
കേരള സർക്കാർ 2006-ൽ മീനച്ചിൽ നദീതട പദ്ധതിക്ക് ഉയർന്ന പ്രാധാന്യം നൽകിയിരിക്കുന്നു.
ഈ പദ്ധതി മൂവാറ്റുപുഴയിലുള്ള അധിക ജലത്തെ മീനച്ചിലാറിലേക്ക് തിരിച്ചുവിടാനായി അറക്കുളത്തുനിന്ന് മേലുക്കടവിലേക്ക് ഒരു തുരങ്കം നിർമ്മിക്കാൻ വിഭാവനം ചെയ്യുന്നു.
തുരങ്കത്തിന്റെ നിർമ്മാണം ഈ പ്രദേശത്തെ ജല ലഭ്യത കൂട്ടുവാൻ സഹായിക്കുന്നു.
പരിസ്ഥിതി പ്രശ്നങ്ങൾ 2009 ഫെബ്രുവരി മാസം വേനലിൽ മീനച്ചിലാറിന്റെ ഒഴുക്ക് ഇടമുറിഞ്ഞു പോയിരിക്കുന്നു, പാലാ നഗരത്തിൽ നിന്നുമുള്ള ദൃശ്യം
അടുത്തകാലത്തായി മീനച്ചിൽ നദീതടത്തിൽ പല പ്രധാ‍ന പരിസ്ഥിതി പ്രശ്നങ്ങളും ഉടലെടുത്തിരിക്കുന്നു.
അവയിൽ ചിലത് ചുവടെ ചേർക്കുന്നു.
മീനച്ചിലാറിലെ ജലം വഴിക്കടവ് തടയണയിൽ നിന്ന് ഇടുക്കി അണക്കെട്ടിലേക്ക് തിരിച്ചുവിടുന്നത് നദിയിലെ ജല ലഭ്യത കുറയ്ക്കുന്നു.
വാഗമണിൽ വിനോദ സഞ്ചാരത്തിന്റെ അമിതമായ ആധിക്യം മീനച്ചിലാറിന്റെയും പരിസര പ്രദേശത്തെയും ജീവജാലങ്ങളെയും പരിസ്ഥിതി സന്തുലിതാവസ്ഥയെയും ബാധിക്കുന്നു.
ഒരുപാട് തടയണകളുടെ നിർമ്മാണം അനധികൃത മണൽ‌വാരൽ മൂലം നദിയുടെ അടിത്തട്ട് നശിച്ചു.
നെൽപ്പാടങ്ങൾ നികത്തി വാണിജ്യ-ഗാർഹിക ആവശ്യങ്ങൾക്കായി ഉപയോഗിക്കുന്നത്.
നെൽപ്പാടങ്ങളിൽ നിന്ന് കളിമണ്ണും ചെളിയും ചുടുകട്ട വ്യവസായത്തിനായി വാരിക്കൊണ്ടുപോവുന്നത്.
ഈരാറ്റുപേട്ട , പാലാ , ഏറ്റുമാനൂർ , കോട്ടയം എന്നി സ്ഥലങ്ങളിൽ നിന്ന് നദിയിലേക്ക് നഗര മാലിന്യങ്ങൾ തള്ളുന്നത്.
സാംസ്കാരിക സ്വാധീനം
കോട്ടയം (കോട്ടയ്ക്കകം), ഹെറിറ്റേജ്‌ പ്രദേശം ആയി അംഗീകാരം കിട്ടിയ താഴത്തങ്ങാടി,  എം.ബി.ബി.എസ്സ്‌ ബിരുദം എടുത്ത ആദ്യ മലയാളി ഡോ. പുന്നൻ ലൂക്കോസിന്റെ ജന്മനാടായ അയ്മനവും മീനച്ചിലാറിന്റെ കരയിലാണ്‌.
അരുന്ധതി റോയിയുടെ ബുക്കർ സമ്മാനം ലഭിച്ച കൃതിയായ " ദ് ഗോഡ് ഓഫ് സ്മാൾ തിംഗ്സ് " (കൊച്ചു കൊച്ചു കാര്യങ്ങളുടെ തമ്പുരാൻ) മീനച്ചിലാറ് ഒഴുകുന്ന അയ്മനം ഗ്രാമത്തിന്റെ പശ്ചാത്തലത്തിലാണ് എഴുതിയിരിക്കുന്നത്.
അരുന്ധതിയുടെ നോവലിലെ കഥാപാത്രവുമാണ്‌ മീനച്ചിലാർ.
കാക്കനാടന്റെ ഒറോത എന്ന കൃതിയിലെ മുഖ്യകഥാപാത്രമായ ഒറോത തൊണ്ണൂറ്റൊമ്പതിലെ വെള്ളപ്പൊക്കത്തിൽ മീനച്ചിലാറ്റിലൂടെ ഒഴുകിയെത്തിയവളാണ് .
1997-ൽ പുറത്തിറങ്ങിയ ലേലം എന്ന ചിത്രത്തിൽ എം.ജി. സോമൻ അവതരിപ്പിച്ച ആനക്കാട്ടിൽ ഈപ്പച്ചൻ എന്ന കഥാപാത്രം, മീനച്ചിലാറ് നീന്തിക്കയറി കാട്ടിൽ കള്ളക്കാച്ച് തുടങ്ങിയാണ് താൻ മദ്യവ്യവസായത്തിലേയ്ക്ക് കടന്നതെന്ന് പറയുന്നുണ്ട്.
ചിത്രശാല മീനച്ചിലാറിന്റെ കൂടുതൽ ചിത്രങ്ങൾ മീനച്ചിലാർ ഈരാറ്റുപേട്ടയിൽ മീനച്ചിലാർ പൂഞ്ഞാറിൽ അവലംബം Meenachil River എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
1 2 3 4 5 {{ cite news }} : Check date values in: | accessdate= and | date= ( help ) CS1 maint: bot: original URL status unknown ( link ) ↑ വിശ്വവിജ്ഞാന കോശം, എൻ.ബി.എസ്സ്‌, 5/69 ↑ വിജ്ഞാനകോശം,എൻ.
ബി.എസ്സ്‌ , 9/627 ↑ ക്ഷേത്രവിജ്ഞാന കോശം,പി.
രാജേന്ദ്രൻ, ഡി.സി ബുക്സ്‌ ↑ ഗോഡ്സ്‌ ഓഫ്‌ സ്മോൽ തിങ്ങ്സ്‌, അരുന്ധതി റോയ്‌ ↑
മീനച്ചിൽ താലൂക്ക്
കേരളത്തിലെ കോട്ടയം ജില്ലയിലെ അഞ്ചു താലൂക്കുകളിൽ ഒന്നാണ് മീനച്ചിൽ താലൂക്ക് .
പാലാ ആണ് ഈ താലൂക്കിന്റെ ആസ്ഥാനം.
കോട്ടയം , ചങ്ങനാശ്ശേരി , വൈക്കം , കാഞ്ഞിരപ്പള്ളി എന്നിവയാണ് ജില്ലയിലെ മറ്റു താലൂക്കുകൾ.
മീനച്ചിൽ താലൂക്കിൽ 10 ഗ്രാമങ്ങളാണ് ഉള്ളത്.
താലൂക്കിലെ തദ്ദേശ സ്വയംഭരണ സ്ഥാപനങ്ങൾ
പാലാ നഗരസഭ,
ഈരാറ്റുപേട്ട നഗരസഭ, 
കടനാട് ഗ്രാമപഞ്ചായത്ത്, 
കരൂർ ഗ്രാമപഞ്ചായത്ത്, 
കൊഴുവനാൽ ഗ്രാമപഞ്ചായത്ത്, 
ഭരണങ്ങാനം ഗ്രാമപഞ്ചായത്ത്, 
മീനച്ചിൽ ഗ്രാമപഞ്ചായത്ത്,
മുത്തോലി ഗ്രാമപഞ്ചായത്ത്,
മേലുകാവ് ഗ്രാമപഞ്ചായത്ത്,
മൂന്നിലവ് ഗ്രാമപഞ്ചായത്ത്,
രാമപുരം ഗ്രാമപഞ്ചായത്ത്,
തലനാട് ഗ്രാമപഞ്ചായത്ത്,
തലപ്പലം ഗ്രാമപഞ്ചായത്ത്,
കടപ്ലാമറ്റം ഗ്രാമപഞ്ചായത്ത്,
കാണക്കാരി ഗ്രാമപഞ്ചായത്ത്, 
കുറവിലങ്ങാട് ഗ്രാമപഞ്ചായത്ത്, 
മരങ്ങാട്ടുപിള്ളി ഗ്രാമപഞ്ചായത്ത്,
ഉഴവൂർ ഗ്രാമപഞ്ചായത്ത്,
വെളിയന്നൂർ ഗ്രാമപഞ്ചായത്ത്,
തിടനാട് ഗ്രാമപഞ്ചായത്ത്,
തീക്കോയി ഗ്രാമപഞ്ചായത്ത്,
പൂഞ്ഞാർ ഗ്രാമപഞ്ചായത്ത്,
പൂഞ്ഞാർ തെക്കേക്കര ഗ്രാമപഞ്ചായത്ത് അവലംബം
മീനടം ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Meenadom_Gramapanchayat
കോട്ടയം ജില്ലയിലെ കോട്ടയം താലൂക്കിൽ പാമ്പാടി ബ്ളോക്കിൽ മീനടം വില്ലേജ്  ഉൾപ്പെടുന്ന ഗ്രാമപഞ്ചായത്താണ് 11.44 ച.
മീറ്റർ വിസ്തീർണ്ണമുള്ള മീനടം ഗ്രാമപഞ്ചായത്ത്.
അതിരുകൾ തെക്ക്‌ - പുതുപ്പള്ളി , കറുകച്ചാൽ , വാകത്താനം പഞ്ചായത്തുകൾ വടക്ക് -പാമ്പാടി, പുതുപ്പള്ളി പഞ്ചായത്തുകൾ കിഴക്ക് - പാമ്പാടി പഞ്ചായത്ത് പടിഞ്ഞാറ് - പുതുപ്പള്ളി പഞ്ചായത്ത് വാർഡുകൾ